b'\n_START_ARTICLE_\nZlata Gjungjenac\n_START_SECTION_\n\xc5\xbdivljenje in delo\n_START_PARAGRAPH_\nSolopetje je \xc5\xa1tudirala v Zagrebu in na Dunaju. Nastopati je za\xc4\x8dela leta 1919, od leta 1931 do 1936 ter od 1946 do upokojitve je bila solistka ljubljanske Opere SNG. Vmes je redno nastopala v Zagrebu in Beogradu, ob\xc4\x8dasno pa tudi v Pragi, Trstu, Berlinu, Brnu in na Dunaju._NEWLINE_Bila je lirski sopran izrednih pevskih zmo\xc5\xbenosti in odli\xc4\x8dna igralka. Na opernih deskah je poustvarila celo vrsto klasi\xc4\x8dnih sopranskih vlog. Zanimivo je, da je v operi Hoffmannove pripovedke v enem samem ve\xc4\x8deru odpela vse \xc5\xa1tiri vloge, kar je \xc5\xa1e danes redek primer v svetu._NEWLINE_Priznana je bila tudi kot pevska pedagoginja; med letoma 1947 in 1952 je solopetje pou\xc4\x8devala v Ljubljani, od leta 1955 pa v Beogradu.'